Pluuto (artist)

Henry Orlov (sündinud 4. novembril 2002 Tallinnas), tuntud kui pluuto, on eesti räppar, laulukirjutaja ja produtsent. 

 Karjäär 
Pluuto avaldas oma esimese miksteibi 2018. aasta sügisel, mille singel "Mõtetes" kogus kiiresti populaarsust ja kujunes "uue räpi" üheks olulisemaks lauluks. Tollal kõigest 15-aastane Henry oli Eesti muusikatööstuses nii kuum nimi, et tuntud produktsioonifirmade pakkumisi ei tulnud kaua oodata.https://ekspress.delfi.ee/artikkel/90753909/pluuto-sopradega-mikrisse-karjumisest-aasta-oodatuima-debuutplaadini?

2019. aasta algus oli Pluutole väga viljakas, 1. veebruaril avaldas ta koostöös 5MIINUST laulu "Tsirkus", mis oli kaks kuud kuulatuim laul riigis, kuniks Pluuto avaldas Nubluga singli "Mesimagus", mis võttis Tsirkuselt esikoha üle ja oli nädal aega populaarseim laul Eestis.

2020. aastal avaldas ta koos Reketi ja Nubluga laulu "SOS", millest SIIMI tegi remixi ja mis osutus superhitiks.

2020. aasta septembris avaldas ta oma debüütalbumi "Päripäeva", mis sisaldas 12 laulu ja võeti väga soojalt vastu. Albumi avaldas ta Wavy Musicu plaadifirma kaudu, mille üks asutajaid ta ka ise on. Sama aasta novembris selgus, et pluuto osaleb koos produtsent Andrei Zevakiniga Eesti Laulul lauluga "Wingman". Eesti Laulul said nad 5. koha.

2021. aasta novembris teatas Sony Music Estonia, et nad on sõlminud Pluutoga plaadilepingu. Juba samal nädalal ilmus selle plaadifirma kaudu pluuto esimene laul "Deja Vu", mis oli esimesel nädalal Spotify kõige kuulatum kodumaine laul.

Pluuto avas 2025. aastal Hans Saarvelti kodugaleriis Viimsis oma esimese näituse ja rääkis "Ringvaatele", kuidas ta Balil enda jaoks uuesti maalimise avastas ja sai aru, et oma emotsioone saab välja elada ka teiste kunstivormidega peale muusika.Esimese näituse avanud Pluuto: sain aru, et emotsioonid saab välja ka maalides, ERR, 9. mai 2025

Viited

Kategooria:Eesti räpparid
Kategooria:Eesti laulukirjutajad
Kategooria:Eesti muusikaprodutsendid
Kategooria:Sündinud 2002